**Täyttöohje ympäristönsuojelumääräysten poikkeamishakemukseen koskien kemikaalien käsittelyä (10 §) ja kemikaalien käsittelyä pohjavesialueilla (11 §)**

*Keiteleen kunnan ympäristönsuojelumääräykset 2.2.2012*

Poikkeamista ympäristönsuojelumääräyksistä voi hakea ympäristönsuojelulain (527/2014 § 202) mukaisesti lomakkeella: **Poikkeaminen kunnan ympäristönsuojelumääräyksistä**. Lomake tulee täyttää huolellisesti.

Poikkeus voidaan myöntää ainoastaan perustellusta syystä. Lähtökohtana on, että ympäristönsuojelumääräyksistä poiketaan vain yksittäisissä tapauksissa. Lupaa poikkeamiseen tulee hakea kirjallisesti ja asia käsitellään hallintomenettelyä koskevan lainsäädännön mukaisesti. Poikkeus voidaan myöntää vain niissä tapauksissa, joissa hakija kykenee muulla hyväksyttävällä tavalla estämään ympäristön pilaantumisen. Jos poikkeamisesta aiheutuu ympäristön pilaantumista, ei lupaa voida myöntää.

1. **HAKIJA / KIINTEISTÖN HALTIJA:** täytetään kaikkien kiinteistön haltijoiden nimet ja osoitteet. Yhteistiedot yhteyshenkilön/henkilöiden osalta. Päätös toimitetaan vain niille, joiden yhteystiedot on ilmoitettu lomakkeessa.
2. **HAETTU POIKKEUS:** Mihin ympäristönsuojelumääräykseen haetaan poikkeusta ja kuinka pitkäksi aikaa.
3. **TIEDOT KIINTEISTÖSTÄ:** Täytetään perustiedot kiinteistön sijainnista, jolla öljysäiliö sijaitsee.
4. Tiedot öljysäiliöistä täytetään tarvittavilta osin sen mukaan, millaisia öljysäiliöitä kiinteistöllä on ja mihin poikkeamista haetaan:

**A. TIEDOT MAANALAISESTA LÄMMITYSÖLJYSÄILIÖISTÄ:** Täytetään kun halutaan hakea jatkoaikaa maanalaisen lämmitysöljysäiliön käytölle pohjavesialueella. Täytä kaikki kohdat huolellisesti. Säiliö tulee olla tarkastettu TUKES:n hyväksymän tarkastajan toimesta ja tarkastuksella annetun kuntoluokan mukaista käyttöaikaa tulee olla jäljellä vähintään haetun jatkoajan verran.

**B. TIEDOT MAANPÄÄLLISISTÄ ÖLJYSÄILIÖISTÄ TAI POLTTOAINESÄILIÖISTÄ (ns. farmisäiliöt):** Täytetään, kun halutaan hakea jatkoaikaa säiliön varustetason parantamiselle. Perusteluissa tulee tarkentaa, miltä osin säiliön varustelutasossa on puutteita määräyksiin verrattuna ja perustella, miksi puutteiden korjaamiseen haetaan jatkoaikaa.

**C. TIEDOT MAANPÄÄLLISISTÄ KEMIKAALISÄILIÖISTÄ:** Täytetään kun halutaan hakea jatkoaikaa säiliön varustetason parantamiselle. Perusteluissa tulee tarkentaa, miltä osin säiliön varustelutasossa on puutteita määräyksiin verrattuna ja perustella miksi puutteiden korjaamiseen haetaan jatkoaikaa.

1. **ALLEKIRJOITUKSET:** Kaikkien kiinteistön haltijoiden allekirjoitukset tai valtakirjat muilta haltijoilta

**Liitteet:**

* Asemapiirros, josta selviää säiliöiden sijainti (myös itse piirretty). PAKOLLINEN
* Valtakirjat (mikäli kaikki kiinteistön haltijat eivät ole allekirjoittaneet hakemusta). PAKOLLINEN
* Voimassa oleva todistus säiliön kunnosta (kun haetaan jatkoaikaa maanlaisen öljysäiliön käytölle pohjavesialueella). PAKOLLINEN
* Rakennusteknisen asiantuntijan laatima lausunto, miksi säiliötä ei voi poistaa (kun haetaan lupaa jättää maanalainen säiliö käytöstä poiston jälkeen maanalle puhdistettuna ja täytettynä). PAKOLLINEN
* Tarkempi kuvaus öljysäiliön nykyisestä varustelutasosta, esim. kun säiliöitä on useita. TARVITTAESSA